recursal/SuperWikiNEXT-32B huggingface dataset:
***Nye streker av Emil i Lønneberget*** (svensk: *Nya hyss av Emil i Lönneberga*) er en svensk barnefilm fra 1972 i regi av Olle Hellbom og med Astrid Lindgren som forteller (Inger Teien som norsk forteller), og en av tre langfilmer basert på Astrid Lindgrens barnebokserie *Emil fra Lønneberget*, hvilka senere ble klippet til TV-serien *Emil i Lønneberget*.

Handling
--------

*Hovedartikkel: Emil fra Lønneberget#Handling*
Alle Emils narrestrek Emil får Lönnebergaboene til å arrangere en innsamlingsaksjon slik at faren Anton og moren Alma får penger nok til å sende Emil til Amerika. Men Alma blir rasende og går ikke med på det. En dag da Emil behøver penger, tar han et par skrivebøker fra mor Almas samling av bøker hun skriver alle hans strek i, for å forsøke selge dem til lærerinnen på søndagsskolen, som ikke forstår hvorfor hun skal kjøpe dem.

En sen augustikveld fisker Emil krepser i Katthultsjøen sammen med Alfred, for å gjøre pappa Anton glad, hvilket ikke går som Emil tenkt seg. I sluttet av oktober, samme dag som en komet antas slå til jorden, farer Katthulterne til høstmarkeden i Vimmerby, hvor Emil lykkes skremme vettet av fru Petrell og alle Vimmerbyboene - noet som ikke følger bokserien i hvilken Emil for til markeden samme år som "Stora Tabberaset i Katthult", ikke det år de hadde husforhør i Katthult der Emil sperret sin far inne i dasset, og senere straks før jul redder Alfred fra å dø i sepsis, hvilket kommer senere i denne film.

Tross at filmen i stor grad er basert på den andre delen av boken *Emil fra Lønneberget gir seg ikke* og derfor bør anses som en oppfølger til filmen *Emil og grisungen*, er den sistnevnde filmen en oppfølger, som ble produsert ett år senere.

Medvirkende
-----------

Jan-Ohlsson.
* Jan Ohlsson - Emil Svensson
* Lena Wisborg - Ida Svensson
* Allan Edwall - Anton Svensson
	+ norsk stemme: Harald Mæle
* Emy Storm - Alma Svensson
	+ norsk stemme: Unn Vibeke Hol
* Björn Gustafsson - Alfred
	+ norsk stemme: Rune Alstedt
* Maud Hansson - Lina
	+ norsk stemme: Lena Meieran
* Carsta Löck - Krösa-Maja
	+ Isa Quensel - Krösa-Majas stemme
* Hannelore Schroth - Fru Petrell
	+ Marianne Nielsen - Fru Petrells stemme
* Paul Esser - Doktoren i Mariannelund
	+ Hans Lindgren - Doktorens stemme
* Georg Årlin - Prosten
* Bertil Norström - Hestehandler i Vimmerby
* Rudolf Schündler - Borgermesteren i Vimmerby
	+ Gösta Prüzelius - Borgermesterens stemme
* Stefan Grybe - Gottfrid, borgermestersonen
* Astrid Lindgren - kvinne på markeden
* Kristina Jämtmark - syngende jente på markeden

Eksterne lenker
---------------

* (en) *Nye streker av Emil i Lønneberget* på Internet Movie Database Rediger på Wikidata

* (no) *Nye streker av Emil i Lønneberget* hos Filmfront Rediger på Wikidata

* (sv) *Nye streker av Emil i Lønneberget* i Svensk Filmdatabas Rediger på Wikidata

* (da) *Nye streker av Emil i Lønneberget* i Danmark Nationale Filminstitut Rediger på Wikidata

* (en) *Nye streker av Emil i Lønneberget* på AllMovie Rediger på Wikidata

* (nl) *Nye streker av Emil i Lønneberget* på MovieMeter Rediger på Wikidata

* (en) *Nye streker av Emil i Lønneberget* på Rotten Tomatoes Rediger på Wikidata
Revers på denne mynten fra Magas av Kyrenes tid viser en silfionplante
**Silfion** eller **silphium** var en viktig medisinsk urt i antikken.

Det var først og fremst harpiksen fra planten som var viktig. Foruten til medisin ble den også brukt til parfyme og krydder. Stengelen ble spist som en grønnsak. Urten ble brukt til behandling av infeksjoner, dysenteri, sår hals og mer generelt som motgift. Den ble også brukt til å forhindre og avbryte graviditet. Silfion var svært kostbar, og den ble betalt med sin vekt i sølv. Da Julius Cæsar overtok makten i Roma 49 f.Kr. fant han store mengder i skattekammeret.

Planten fantes bare rundt Kyrene i dagens Libya. Ifølge Theofrastos ble den oppdaget her bare sju år før den greske koloniseringen, det vil si 638 f.Kr. Eksport av silfion var svært viktig for økonomien i Kyrene, og stiliserte planter er vist på mynter preget i byen. I romertiden forsvant planten av ukjent grunn. Plinius d.e. skriver i *Naturalis Historia* omtrent 77 e.Kr at i hans tid er bare én stengel funnet, og den ble sendt til keiser Nero.

Urbefolkningen i Kyrenaika kalte planten *sirphi* eller *silphi*, som på gresk ble til *silphion*. Dette navnet ble brukt om handelsvaren (harpiksen), mens de friske stenglene på gresk ble kalt *kaulos*. På latin ble *silphion* til *silphium*. De vanligste betegnelsene som ble brukt av Plinius og andre romere, var likevel *laser* om harpiksen og *laserpitium* om planten.

Det er usikkert hva slags plante silfion var, men de fleste antar at det var en art i slekta *Ferula* i skjermplantefamilien. Arten kan være helt utdødd, eller det kan dreie seg om en av *Ferula*-artene som fortsatt vokser i området, for eksempel *Ferula tingitana*.

Litteratur
----------

* T. Alm (2004). «Dyvelsdrek *Ferula assa-foetida* i folketradisjonen i Norge – med noen klassiske sidesprang» (PDF). *Blyttia*. 62 (1): 14–48. ISSN 0006-5269.
* S. Amigues (2004). «Le silphium - état de la question». *Journal des Savants* (2): 191–226. ISSN 1775-383X.
* K. Parejko (2003). «Pliny the Elder's silphium: first recorded species extinction». *Conservation Biology*. 17 (3): 925–927. ISSN 1523-1739. doi:10.1046/j.1523-1739.2003.02067.x.
* A.S. Ørsted (1869). *Et Bidrag til Tydning af den i Oldtiden under Navn af Silfion meget anvendte og høit skattede, men senere forsvundne Kryderplante*. Kjøbenhavn: Bianco Lunos Bogtrykeri.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Britenes politi i den internasjonale sone i Shanghai i 1925.
**30. mai-bevegelsen** (forenklet kinesisk: 五卅运动; tradisjonell kinesisk: 五卅運動; pinyin: *Wǔsà Yùndòng*) var en arbeider- og antiimperialistbevegelse som ble født da Shanghai Municipal Police den 30. mai 1925 åpnet ild mot kinesiske demonstrerende og streikende arbeidere utenfor politistasjonen Louza Station på Nanking Road i Shanghais internasjonale bosetting (Shanghai International Settlement). Politimennene som skjøt var for det meste kinesere og sikher under britisk kommando. 

Foranledningen for skuddløsningen den 30. mai var et overgrep mot syv arbeidere den 15. mai. Stemningen ble deretter stadig mer opphetet, og den 28. mai bestemte kommunistiske agitatorer seg for å mobilisere arbeidere og studenter til demonstrasjon. 

To dager senere, den 30. mai, var det en yngre og antagelig redd politiløytnant som ga ordren om å åpne ild mot demonstrantene i byens internasjonale bosetting. Politiløytnanten ropte først ut at demonstrantene måtte spre seg ellers ville han beordre ild, men bare ti sekunder senere ga han ordren om å skyte. Demonstrantene hadde med andre ord ingen sjanse til å spre seg før skuddene ble løsnet. Løytnantens stasjonssjef, som var godt kjent med at demonstrasjoner kunne finne sted, var fraværende på en lang lunsj.

Episoden utløste demonstrasjoner mot utlendinger over hele landet. Kommunistene svarte med å organisere streiker, som startet den 1. juni og spredte seg også utenfor Shanghai.

Litteratur
----------

* Richard W. Rigby: *The May 30 Movement*. Canberra 1980 (Review)
* Stella Dong: *Shanghai: The Rise and Fall of a Decadent City 1842-1949*, Harper Perennial, 2001, ISBN 978-0060934811

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Silicon Fen** («Silisiummyra») er et vanlig navn på regionen nord for Cambridge i England, som er et viktig sentrum for Storbritannias høyteknologiske industri og forskning. Flere av bedriftene ble startet av personer med tilknytning til University of Cambridge, og området trakk etterhvert til seg også andre bedrifter. Navnet er et ordspill på Silicon Valley i California; Silicon Fen ligger i et tørrlagt myrområde.

Starten på Silicon Fen dateres til opprettelsen av Cambridge Science Park i 1970. Initiativet kom fra Trinity College. Cambridge hadde før dette bare hatt lett industri, i motsetning til Oxford som blant annet har bilproduksjon.

Det typiske firma i Silicon Fen er lite, noen ganger så få som tre ansatte, og det er spesialisert på et snevert område innenfor høyteknologi. Det finnes ikke en fullstendig oversikt fordi flere er registrert andre steder og bare har et laboratorium eller kontor i området, men antallet firmaer er anslått til omkring 3500. 

Noen få av firmaene har blitt store multinasjonale selskaper; ARM er det fremste eksempel på dette. Jobbmarkedet regnes som meget fleksibelt med stor mobilitet. Utover datateknologi, som var blant det første man begynte å arbeide med i området, er det også firmaer som jobber innen f.eks. bioteknologi, bioinformatikk og mobiltelefoni.
**Ole Jacob Skattum** (født 1862 i Kristiania, død 1930) var en norsk skolemann og geograf.

Skattum tok doktorgraden med avhandlingen *Ofir-studier. Historisk-geografiske undersøgelser over det Salomoniske guldlands beliggenhed* i 1907. Sammen med Wilhelm Myhre og tre andre kolleger fra Aars og Voss' skole etablerte han Vestheim skole i 1893. I 1907 kjøpte Myhre og Skattum Frøken Rolls Pigeinstitut og etablerte *Vestheim Pigeskole*. Etter økonomiske problemer måtte de selge begge skolene i 1918. 
Skattum ble rektor ved den kommunale Vestheim skole fra 1920 til sin død i 1930 og formann i Norsk Geografisk Selskap i samme periode.

Litteratur
----------

* «Skattum Ole Jacob», i *Gyldendals konversasjonsleksikon*, bind 11. Oslo: Gyldendal, 1933.

Referanser
----------

1. 1 2   Folketellingen i Norge i 1910, www.digitalarkivet.no[Hentet fra Wikidata]
2. ↑   Aftenposten, type referanse dødsannonse, utgitt 16. januar 1930[Hentet fra Wikidata]

Eksterne lenker
---------------

* (no) Ole Jacob Skattum på NLIs Lokalhistoriewiki.

|  |  |
| --- | --- |
| Oppslagsverk/autoritetsdata | Lokalhistoriewiki **·** Prabook **·** Historisk befolkningsregister
 |
**Ole Jacob Bull** (født 11. mars 1948) er norsk forlagsmann og direktør for Norsk kulturråd 1996–2010.

Bull er oppvokst i Tønsberg. Han har studert statsvitenskap, historie og nordisk litteratur mellomfag (cand.mag. 1974). Han har gjennomført studier i historie ved Sorbonne og i litteratur med Creative Writing ved New York City College (Master of Arts).

Bull var konsulent i Gyldendals informasjonsavdeling 1977–79, han ledet Norsk Forfattersentrum 1980–82, var forlagsredaktør i Pax forlag 1984, informasjonssjef, forlagsredaktør og redaksjonssjef i Aschehoug 1984–96 og direktør i Norsk kulturråd 1997–2010. I årene 2011–2012 var han seniorrådgiver i Kulturdepartementet og fra 2012 har han vært daglig leder i Bergesenstiftelsen. Han er dessuten oversetter av romaner og skuespill fra engelsk, svensk og dansk.

Referanser
----------

1. ↑  (no) Ole Jacob Bull i Store norske leksikon
2. ↑  «Om Bergenstiftelsen». Bergenstiftelsen. Arkivert fra originalen 26. januar 2016. Besøkt 26. april 2017.

|  |  |
| --- | --- |
| Oppslagsverk/autoritetsdata | Store norske leksikon
 |
***Nygift*** (svensk: *Nygifta*) er en svensk filmkomedie fra 1941, i regi av Sigurd Wallén. Manuset ble skrevet av Gösta Rodin og Torsten Lundqvist. Norske Vibeke Falk spiller rollen som Eva Bergstrand. Det var hennes første rolle i en svensk film. Falks landsmenn Joachim Holst-Jensen og Sigurd Magnussøn spiller rollene henholdsvis som Stein Gundersen og fabrikant Fritjof Jensen.

*Nygift* ble filmet senhøsten og vinteren 1940 i AB Centrumateljéerna i Stockholm.

Den hadde svensk premiere på kinoen *Spegeln* i Stockholm 20. februar 1941.

Handling
--------

Unge arkitekt Gunnar Bergstrand gifter seg med norske Eva mot foreldrenes vilje. Gunnars far, som eier et bygningsfirma, mener at han er for ung til å gifte seg og til å overta firmaet. Evas mor, som har en skilsmisse bak seg, vil ikke at datteren skal forhaste seg. 
et nygifte paret flytter inn i et hus på Gärdet i Stockholm, hvor de får psykoanalytikeren dr. Albert Lundberg og hans elegante hustru Cecilia
som naboer. Hun er forøvrig én av Gunnars tidligere venninner. Det duker opp både for sjalusi- og forsoningsscener.

Gunnar, som er trett av å gå mer eller mindre som springgutt på farens kontor, slutter for å begynne og gjøre egne forretninger. I stedet tar Eva seg en jobb på kontoret, selv om ektemannen vil at hun bare skal være husmor. 

Plutselig får Gunnar en så stor suksess i sin nye virksomhet at hans far trekker seg tilbake og overlater styringen av sitt firma til ham. Når Eva en dag kommer til kontoret blir hun sporenstreks sagt opp den nye sjefen, ektemannen Gunnar. Hennes plass skal heretter være i deres hjem.

I rollene (kun krediterte)
--------------------------

* Vibeke Falk - Eva Bergstrand
* Sture Lagerwall - Gunnar Bergstrand, hennes mann, arkitekt
* Margit Manstad - Doktorinne Cecilia Lundberg, skuespillerinne
* Stig Järrel - Doktor Albert Lundberg, hennes mann, psykoanalytiker
* Sigurd Wallén - Ingeniør Axel Bergstrand, Gunnars far, byggmester
* Joachim Holst-Jensen - Stein Gundersen, Evas far
* Einar Axelsson - Ingeniør Oskar Magnusson
* Gull Natorp - Ella Gundersen, Evas mor
* Sigurd Magnussøn - Fabrikant Fritjof Jensen
* Erik Rosén - Kamrer Lundin
* Sven Bertil Norberg - Erik «Kirre» Jansson, arkitekt
* Artur Cederborgh - Kirres far
* Millan Fjellström - Fru Karlsson
* Emil Fjellström - Karlsson, hennes mann, portvakt

Kilder
------

* *Nygifta* (1941) i Svensk Filmdatabas

Eksterne lenker
---------------

* (en) *Nygift* på Internet Movie Database Rediger på Wikidata

* (no) *Nygift* hos Filmfront Rediger på Wikidata

* (sv) *Nygift* i Svensk Filmdatabas Rediger på Wikidata
**The Getaway People** var et norsk band fra Stavanger startet i 1994 som spilte soul- og funk-inspirert pop. Bandet fikk platekontrakt med Columbia Records i 1997 og ga ut debutalbumet *The Getaway People* året etterpå. Samme år startet de på sin første turne i USA og besøkte de aller fleste statene. I 2000 kom oppfølgeralbumet *Turnpike Diaries* før de ble løst fra kontrakten med Columbia i 2001. Bandet ble aldri oppløst, men sluttet etterhvert å turnere og spille sammen. Lørdag 18. juni gjorde bandet comeback og spilte gjenforeningskonsert på Folken i Stavanger. 

Blant bandets mest kjente sanger er «She Gave Me Love», «There She Goes», «Good Life» og «Six Pacs». En noe omarbeidet versjon av sistnevnte ble brukt i den amerikanske TV-serien Young Americans. Bandet spilte også inn en egen versjon av Earth, Wind & Fire sangen «Getaway» til Muppet Show-filmen *Muppets From Space*. I tillegg er musikken benyttet i andre amerikanske filmer, TV-serier og reklamefilmer, blant annet i TV-serien Malcolm in the Middle hvor låten «Good Life» ble benyttet i en av episodene.

Medlemmer
---------

* Per Kristian Ottestad: vokal
* Pål Morterud: bassgitar
* Espen Noreger: trommer
* Arne Hovda: keyboard
* Harald Halle: gitar (- 1996)
* Stein Bjelland: gitar (1996 -)

Diskografi
----------

* *The Getaway People* (Columbia, 1998)
* *Turnpike Diaries* (Columbia, 2000)

Eksterne lenker
---------------

* (en) The Getaway People på Internet Movie Database Rediger på Wikidata
* (en) The Getaway People på Discogs Rediger på Wikidata

* (en) The Getaway People på MusicBrainz Rediger på Wikidata

* (en) The Getaway People på AllMusic Rediger på Wikidata
* (no) Biografi fra Norsk pop- og rockleksikon

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** MusicBrainz **·** Discogs **·** AllMusic
 |
«***Nu vil jeg tage pennen fatt***» er et skillingstrykk av ukjent opprinnelse.

Teksten
-------

**1.**Nu vil jeg tage pennen fatt og fremføre nogen ord,  

den handler om min kjærlighet så stor.  

Ja den handler om min lille enn som meg bedraget har  

med sitt smilende blikk og søte ord.  

  

**2.**Med sitt smilende blikk og sin sukkersøte munn  

har hun draget mitt hjerte hen til seg,  

mine tanker har hun røvet og mitt hjerte like visst  

men mins org kommer visstnok sist.  

  

**3.**Husker du den gang da han fulgte med deg hjem,  

og jeg ene sto tilbake der igjen,  

ja han fulgte med deg hjem og lå siden på din arm,  

du kan tro at jeg av hjertet blev harm.  

  

**4.**Du har vel ikke tenkt på at gifte deg med to  

eller tenkte du at blive meg utro?  

Ta den ene som du elsker som du visserlig skal ha  

du skal se det i verden går det bra.  

  

**5.**Foreldre og søsken dem siger til meg så  

hvorfor bliver du så blek og så blå.  

Jeg må vel blive blek, jeg må vel blive blek  

når jeg elsker den venn jeg ei kan få.  

  

**6.**Nu vil jeg slutte visen og kaste pennen bort  

og sige deg et ømt farvel min venn.  

Denne visen har jeg diktet til erindring om deg  

du som reiste den lange vei i fra meg.

Kilder
------

* De gamle visene 5 med Alf Prøysen, Forlaget For Alle, Oslo 1983
«Oslo gate» har flere betydninger.

**Oslo gate** (1A-47, 2-22) er en bygate i Gamlebyen i Oslo, bydel Gamle Oslo. Det nord-sørgående veiløpet starter i krysset Schweigaards gate/Grønlandsleiret, krysser østre del av Bispegata/Oslo torg, og løper over Geitabru (tidligere Oslo bru) ved Erik Schias plass, før den ender i møte med Konows gate/Mosseveien. 

Gateløpet nord for Oslo torg følger traséen for middelalderens *Nordre strete* og vises på det eldste kartet over det gamle Oslo fra første del av 1600-tallet. Oslo gate på sørsida av torget er anlagt på 1800-tallet. Dagens gatenavn har opprinnelse fra før byutvidelsen i 1859.

Bebyggelsen langs veiløpet er i hovedsak leiegårder fra siste halvdel av 1800-tallet. Nordvest for krysset med Bispegata ligger Oslo ladegård fra 1725. Bygget har kjellermurer som til dels stammer fra Oslo Bispeborg fra 1200-tallet. På motsatt side av veien ligger Minneparken med bl.a. ruinene av Hallvardskatedralen. Langs østsida av Oslo gate mellom Ekebergveien og Konows gate, ligger eiendommen Oslo Hospital, som innheholder to 1700-tallsbygg: Gråsteinsbygningen (1737), Norges eldste sykehusbygg, og Gamlebyen kirke (1796). 

Det går trikk på hele gatestrekningen, bygget som Gamlebylinjen. Allerede i 1878 ble skinnegangen fra bykjernen forlenget inn i Oslo gate til St. Halvards plass, og i 1899 til Oslo hospital. Ekebergbanen ble så bygget sør for dette igjen, og åpnet i 1917.

Oslo gate med bilde av kollektivbom satt opp i 2007

Referanser
----------

1. ↑  «Oslo kommune – Bydelsoversikt (O)». Oslo kommune. Arkivert fra originalen 29. juli 2014. Besøkt 22. august 2015.
2. ↑  Knut Are Tvedt, red. (2000). «Oslo gate». *Oslo byleksikon* (4. utg.). Oslo: Kunnskapsforlaget. s. 324. ISBN 82-573-0815-3.

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Lokalhistoriewiki **·** Sentralt stedsnavnregister
 |
Eldre variant av et 4 kg tungt trinnløst NuVinci-navgir produsert av Fallbrook Technologies (i dag kjent som Enviolo)
**NuVinci** er et trinnløst girsystem produsert og markedsført av det amerikanske selskapet **Enviolo**, tidligere kjent som **Fallbrook Technologies** og **Nuvinci Cycling**. Hovedproduktet er et toroidalt trinnløst girsystem, som så langt bare har blitt kommersialisert som navgir for sykler. Det har også vært utviklet for bruk på store kjøretøy, elektriske kjøretøy, gressklippere og vindturbiner, men selskapet har ikke oppnådd kommersiell suksess på disse områdene.

Historie
--------

Selskapet Fallbrook Technologies Inc. ble etablert i 1989 i Texas. I 2009 hentet det $25 millioner i risikokapital. Totalt har selskapet hentet nesten $100 millioner siden 2000. I 2008 hadde det $2.3 millioner i inntekter, og $871 000 i de første 9 månedene av 2009.

I 2017 ble det kunngjort at NuVinci Cycling ville bli omdøpt til Enviolo. I februar 2018 søkte selskapet om Chapter 11-konkurs. I juni 2018 hadde selskapet blitt omstrukturert under Chapter 11, og under nytt eierskap ble sykkeldivisjonen omdøpt til Enviolo.

Galleri
-------

* Den trinnløse innvendige girskiftemekanismenDen trinnløse innvendige girskiftemekanismen
* Snittegning av girskiftemekanismenSnittegning av girskiftemekanismen

Referanser
----------

1. ↑  «NuVinci Hub-What a feeling!». Arkivert fra originalen 13. desember 2009. Besøkt 18. desember 2009.
2. ↑  Fallbrook Aims to Mow Down Market With Hydro-Gear Licensing Deal
3. ↑  Cleantech Funds Lead $25.4 Million Investment in Fallbrook Technologies
4. ↑  NuVinci Cycling rebadges as Enviolo, becomes independent to Fallbrook
5. ↑  Fallbrook Technologies, parent company of Enviolo and NuVinci, emerges from bankruptcy | Bicycle Retailer and Industry News
6. ↑  Fallbrook – enviolo Has New Owner

Eksterne lenker
---------------

* (en) NuVinci – kategori av bilder, video eller lyd på Commons Rediger på Wikidata
**Topi Juhani Mattila** (født 29. mars 1946 i Helsingfors) er en finsk tidligere skihopper.

Han deltok i den tysk-østerrikske hoppuka fra 1963 til 1969, og ble nummer 17 sammenlagt i 1965/66. Hans beste enkeltresultat var 15.-plass i Garmisch-Partenkirchen 1. januar 1966.

Han var med i VM i 1966 og 1970, der hans beste plassering var 25.-plass i normalbakken i Oslo i 1966. I OL i 1968 ble han nummer 5 i normalbakken i Autrans og nummer 49 (av 58 deltakere) i storbakken i St. Nizier.

Topi Mattila vant Holmenkollrennet i 1969.

Referanser
----------

1. ↑   (på en) *Olympedia*, 2006, Wikidata Q95606922,

Kilder
------

* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skiforeningen: Vinnere av Holmenkollrennene

Eksterne lenker
---------------

* (en) Topi Mattila – Olympedia Rediger på Wikidata

* (en) Topi Mattila – Sports-Reference (OL-resultater – arkivert) Rediger på Wikidata

* (en) Topi Mattila – FIS (skihopping) Rediger på Wikidata
Drabik tildeles utmerkelsen *Distinguished Service Cross* i april 1945
**Alexander Albert Drabik** (født 28. desember 1910, død 28. september 1993) var en amerikansk sersjant som kjempet under andre verdenskrig. 

Han var den første amerikanske soldaten som krysset Rhinen i Tyskland. Under kraftig maskingeværild løp han hoppende over Ludendorff-broen i nærheten av Remagen den 7. mars 1945, mens tyskerne desperat prøvde å sprenge broen. Adolf Hitler hadde beordret sine tropper om å ødelegge broen, men hans polske vernepliktige hadde kuttet noen av sikringene, og dette ga tid til Drabik og andre medlemmer av Kompani A, 27. pansrede infanteribataljon og 9. pansrede divisjon til å ta den. Drabik ble tildelt Distinguished Service Cross for sitt heltemot. Marcy Kaptur (D-OH), en representant for USA, har gjentatte ganger sponset lovgivning for å tildele ham Medal of Honor.

Drabik sa senere:

> Vi løp ned midt på broen og ropte mens vi gikk. Jeg stoppet ikke fordi jeg visste at hvis jeg holdt meg i bevegelse kunne de ikke treffe meg. Mine menn var i troppekolonne og ikke en eneste av dem ble truffet. Vi tok dekning i noen bombekratere. Deretter satt vi bare og ventet på at andre skulle komme. Det er slik det var.
> 
> 
> 

Drabik var sønn av John D. Drabik, en polsk innvandrer som oppfostret 13 barn på en gård nær Holland og Toledo i Ohio. Før sin innrullering jobbet han som slakter i Holland, Ohio. Han utmerket seg tidlig i sin militære karriere da han reddet 120 rekrutter som var blitt borte i ørkenen i California. Drabik ble alvorlig skadet under Ardenneroffensiven. Den 18. august 1945 æret Toledo ham og hans kommandant, generalmajor John W. Leonard, med en parade.

Drabik ble drept i en bilulykke i 1993, på vei til en gjenforening med sin enhet.

Referanser
----------

1. 1 2   Find a Grave, oppført som Alexander Albert Drabik, Find a Grave 9981, besøkt 9. oktober 2017[Hentet fra Wikidata]
2. 1 2  Obituary, *Alexander Drabik, 82, First G.I. To Cross Remagen Bridge in 1945*, New York Times, 1993-10-02.
3. ↑  Orientation Branch, Information and Education Services, Headquarters, Theater Services Forces, European Theater, The 9th: The Story of the 9th Armored Division (Stars & Stripes: Paris 1945).
4. ↑  Jan Nowak-Jeziorański (13. august 1993). «Małe państwo i wielkie zwycięstwo (Small state and a great victory)». *Gazeta Wyborcza* (188): 13. CS1-vedlikehold: Dato og år (link)[*død lenke*]
5. ↑  Remagen | photography
6. 1 2 3  Ryan E. Smith, *Dash over Rhine bridge sealed the Nazis' defeat*, Toledo Blade, 2005-03-06.
7. ↑  Howard Langer, "World War II: An Encyclopedia of Quotations," s. 206 (1999) ISBN 0313300186.
8. ↑  *First GI to Cross Rhine Unterrified By Lorelei Maiden*, Stars & Stripes London Edition, 1945-03-12 at 1.
9. ↑  University of Toledo Veterans History Project audio file.
10. ↑  Toledo Veterans History Project audio file at 4:20.
11. ↑  Toledo Veterans History Project audio file at 5:00.

Eksterne lenker
---------------

* Alexander Drabik, 82, First G.I. To Cross Remagen Bridge in 1945 (engelsk)
* Erobringen av broen ved Remagen (engelsk)
**Oslo kammerorkester** (OKO) ble stiftet i 1957 under navnet *De Unges kammerorkester* av unge musikkinteresserte som hadde deltatt på sommerkurs i Lund i Sverige. I starten ble orkesteret ledet av Harald T. Andersen. Kort tid etter overtok Arnulv Hegstad som leder.
Fra 1968–1982 var orkesteret basert på et samarbeid mellom amatører, musikkstudenter og profesjonelle musikere. Konsertmester og leder var Ørnulf Boye Hansen, mens Svein Hanssen-Bauer var administrativ leder. Under deres ledelse oppførte og uroppførte orkesteret en rekke verk av samtidens norske og nordiske komponister. 

I perioden 1982 til ut på 90-tallet hadde orkesteret flere faste ledere, blant andre Geir Tore Larsen, Alf Årdal og Igor Rybak.

Fra 90-årene er det blitt satset på helt unge krefter både som ledere og solister. Blant andre har Øivind Bjorå, Bjarte Eike, Sigyn Fossnes, Ragnhild Hemsing, Sigurd Imsen, Victoria Johnson, Øistein Jäger, Helge Kjekshus, Bård Monsen, Per Kristian Skalstad, Peter S. Szilvay, Gustavo Tavares og Cathrine Winnes hatt ett eller flere prosjekter med orkesteret.

Følgende komponister har skrevet verker for OKO: Antonio Bibalo, Tor Brevik, Tore Brunborg, Vagn Holmboe, Mikko Heinö, Sigurd Berge, Vigdis Johnsen og Rolf Inge Godøy.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Alexander Baird Burt** (født 9. april 1884, død 1967) var en skotsk sportsutøver som deltok i de olympiske leker 1908 i London.

Burt vant en olympisk bronsemedalje i landhockey under OL 1908 i London. Han var målvakt på det skotske laget som kom på tredjeplass i landhockeyturneringen bak England og Irland. Skottland vant sin første kamp mot *Uhlenhorster HC* som representerte Tyskland med 4-0, men tapte semifinalen mot England med 1 – 6. Det var seks lag som deltok i turneringen, alle medaljene ble vunnet av britiske lag; Gull til England, sølv til Irland og bronse til de tapende semifinalistene Wales og Skottland.

OL-medaljer
-----------

* 1908 Storbritannias flagg London - Bronse Bronse i landhockey Storbritannias flagg Storbritannia

Referanser
----------

1. ↑   sports-reference.com, Sports-Reference.com olympisk utøver-ID bu/alexander-burt-1, besøkt 9. oktober 2017[Hentet fra Wikidata]
2. ↑   sports-reference.com, www.sports-reference.com, besøkt 20. januar 2016[Hentet fra Wikidata]

Eksterne lenker
---------------

* (en) Alexander Burt – Olympedia Rediger på Wikidata

* (en) Alexander Burt – Sports-Reference (OL-resultater – arkivert) Rediger på Wikidata

* (en) Alexander Burt – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Surat** (gujarati  સુરત) er en by i India. Byen ligger i delstaten Gujarat, 20 km fra utløpet til Khambbhatbukta. Byen ligger ved floden Tapti og het tidligere **Suryapur**, som betyr *solby*.

I 2005 hadde byen 2 894 504 innbyggere. Surat har en del handel, tekstil- og næringsmiddelindustri. Byen har også mye gull- og sølvhåndverk. Surat var Indias viktigste handelsby på 1600-tallet. 

Byen hadde eksport at klær, tekstiler og gull, og er fortsatt kjent for sin produksjon av tepper, tekstiler, gull- og sølvprodukter.

Historie
--------

Byen ble erobret i 1194 av Qutb ad-Din Aybak, delhisultanatets grunblegger. I 1373 ble byen plyndret av sultanens styrker. Surat ble så erobret av portugiserne i1512, som plyndret og brente byen til grunnen. Det britiske ostindiske kompani etablerte seg i Surat i 1612, og byenvar kompaniets høykvarter i India frem til 1687. I 1671 ble byen plyndret på nytt, den gangen av Shivaji.

Rollen som ledende havneby gikk tapt på 1800-tallet til Bombay. Byen er i dag et internasjonalt sentrum for diamanthandel, der et antall jainfamilier dominerer.

Litteratur
----------

* Ashin Das Gupta: *The World of the Indian Ocean Merchant. 1500-1800. Collected Essays of Ashin Das Gupta, compiled by Uma Das Gupta. With an introduction by Sanjay Subrahmanyam.* Oxford 2001.
* Murari Kumar Jha: *The Mughals, Merchants and the European Companies in the 17th century Surat*. I: *Asia Europe Journal* 3, 2005, S. 269–283.

Eksterne lenker
---------------

* Offisielt nettsted Rediger på Wikidata

* (en) Surat – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** SUDOC **·** NKC **·** GeoNames **·** MusicBrainz
 |
**Alexander Hislop** (født 1807 i Duns, død 13. mars 1862 i Arbroath) var en skotsk historiker og predikant i Free Church of Scotland.

Biografi
--------

Han er særlig kjent for et omfattende antikatolsk forfatterskap. Best kjent er boken *The Two Babylons: Papal worship Revealed to be the worship of Nimrod and His wife*, et verk som fortrinnsvis var ment som en kritikk av Den katolske kirke, som han fremstiller som hedensk. Her kommer han med påstanden om at mange av oldtidens myter og religiøse forestillinger har sitt opphav i hendelser omkring Nimrod, som ifølge Bibelen var en ond hersker i begynnelsen av menneskenes historie. 

Han identifiserer Nimrod med den mytiske kong Ninos og hevder ut ifra myten at Semiramis var Nimrods kone. Han hevder også at Nimrod og hans kone er opphavet til mange av oldtidens guder og legendariske skikkelser, som Ishtar og Tammuz. Han prøver også ut ifra språkteorier å finne røtter tilbake til Babylonia i mange av verdens religioner.

Mye av det han skriver må ses på som høyst spekulativt. Likevel har det hatt en viss innvirkning. Det fins flere protestantisk orienterte internettsider som fremholder hans påstander. 

Han skrev også bøkene *Scottish Anecdotes* og *Proverbs of Scotland*.

Referanser
----------

1. ↑   Gemeinsame Normdatei, GND-ID 124273114, besøkt 16. oktober 2015[Hentet fra Wikidata]
2. ↑   Korean Authority File, National Library of Korea ID KAC2018M2248[Hentet fra Wikidata]
3. 1 2   Autorités BnF, BNF-ID 16278370q[Hentet fra Wikidata]
4. ↑   Open Library, Open Library-ID OL32419A, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
Det fiktive **kongeriket Surda** er et fantasiland fra bøkene om Eragon (*Eragon*, *Den Eldste* og *Riket*). Det er et fiktivt kongerike som ligger sør for landet Kongeriket Alagesia. Da dragerytterne ble utryddet fra Alagesia løsrev Surda seg fra kongeriket Alagesia, dette rett etter at kong Galbatorix hadde tatt makten over Alagesia. Etter løsrivelsen ble kong Orrin kronet til konge over Surda. Galbatorix har alltid sett på Surda som en fiende og vil komme til å hærta Surda visst Surda ypper på seg kjempelandet i nord, Alagesia.

Surda har ikke åpentlyst satt seg opp mot Alagesia, men har i all hemmelighet alliert seg med Varden som er hoved fienden til Galbatorix. I boken Den Eldste blir Varden, som opprinnelig holdet til i Beorfjellene i Alagesia flyttet til Surda. For å lettere å kunne angripe Galbatorix og hans impeèrie. I Surda får Varden føde og våpen, i tillegg får Varden militær støtte av kong Orrin. I og med at det allerede bor mange fra Varden og mange flyktinger fra Alagesia i landet er det mange som er villig til å slåss for Varden og Surda.

**Styreform:** kongerike, fungerende konge er kong Orrin.

**Hovedstad:** Aberon.

**Uavhengighet fra:** Alagesia og kong Galbatorix.

**Byer og landsbyer:** Dauth, Sirì, Lithgow og Tjuvstien

| * v
* d
* r
Christopher Paolinis *Arven*-bøker |
| --- |
| Bøker | *Eragon **·** Den eldste **·** Brisingr **·** Arven* |
| Filmer | *Eragon* |
| Sentrale personer | Eragon **·** Safira **·** Brom **·** Arya **·** Galbatorix **·** Murtagh **·** Roran **·** Ajihad **·** Nasuada **·** Angela **·** Oromis **·** Andre… |
| Steder | Alagesia **·** Ryggen **·** Karvahall **·** Dras-Leona **·** Ellesméra **·** Farthen Dûr **·** Hadarakørkenen **·** Helgrind **·** Surda **·** Tirm **·** Urû'baen **·** fler… |
**Medietilsynet** er et norsk statlig direktorat under Kulturdepartementet. Medietilsynet ble opprettet 1. januar 2005 ved en sammenslåing av de tidligere statlige etatene Eierskapstilsynet, Statens filmtilsyn og Statens medieforvaltning. Medietilsynet ble samlokalisert i Fredrikstad 20. mars 2006. Etatens første direktør var Tom Thoresen, som i 2017 ble etterfulgt av Mari Velsand.

Medietilsynet fører tilsyn med kringkasting (allmennkringkastingsvilkårene, beskyttelse av barn og unge samt reklame og sponsorvirksomhet, og er konsesjons- og registreringsmyndighet for lokalkringkasting og annen type kringkasting. Etaten håndterer også ulike tilskuddsordninger.

Historie
--------

Frem til 2023 satte Medietilsynet aldersgrense på film på kinofilmer. Dette arbeidet utføres siden 2023 av distributørene selv.

Medietilsynets tidligere oppgaver med filmsensur hørte opprinnelig inn under Statens Filmkontroll, som ble opprettet i 1913. I 1993 ble Statens filmkontroll og Videogramregisteret slått sammen til Statens filmtilsyn.

Frem til 2022 registrerte tilsynet videogram som ble omsatt i næring.

Statens medieforvaltning het inntil 1994 Nærkringkastingsnemnda.

Medietilsynet var også medeier i Norsk Opplagskontroll, som hadde ansvaret med å kontrollere avisenes opplagstall. Disse tallene ligger til grunn ved fordeling av pressestøtten.

Referanser
----------

1. ↑  Organisasjonskart og leiing
2. ↑  «Mari Velsand blir ny direktør for Medietilsynet» **(norsk nynorsk)**. regjeringen.no. 5. april 2017. Besøkt 13. april 2017.
3. ↑  Lovdata: Lov om beskyttelse av mindreårige mot skadelige bildeprogram mv. § 5 Fastsettelse av aldersgrenser på kinofilm
4. ↑  Lov 11. juni 1993 nr. 92 om endringar i lov 15. mai 1987 nr. 21 om film og videogram, Ot.prp. nr. 61 (1992–93) Om lov om endringar i lov 15. mai 1987 nr. 21 om film og videogram
5. ↑  Prop. 31 L (2021–2022) Endringer i lov om film og videogram (oppheving av registrerings- og gebyrplikt mv.), lov 22. desember 2021 nr. 168 om endringer i lov om film og videogram (oppheving av registrerings- og gebyrplikt mv.)

Eksterne lenker
---------------

* (no) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** Forvaltningsdatabasen **·** Brønnøysundregistrene
 |
***Jeg og Du*** er hovedverket til den jødiske religionsfilosofen Martin Buber. Verkets hovedtanke er at mennesket har to grunnleggende forskjellige måter å relatere til omverdenen på: Et «Jeg-Det»-forhold, og et «Jeg-Du»-forhold. Disse to relasjonstypene er kvalitativt forskjellige, og kun i «Jeg-Du»-forholdet kommer menneskets dypeste vesen til uttrykk. Her trer mennesket ut av sin normale tingliggjorte selv- og verdensoppfatning, og trer i stedet inn i en meningsbærende dybdedimensjon. Man går derved fra å oppleve seg selv (og verden) som et objekt, en gjenstand, til å møte seg selv og den annen som noe ureduserbart, et nærvær.

Bubers tanker har fått stor betydning innen forskjellige retninger av teologi, humanistisk psykologi og pedagogikk.

*Jeg og Du* er utgitt på norsk i seriene *Cappelens Upopulære Skrifter* og *Bokklubbens Kulturbibliotek* (2003). Sistnevnte utgivelse har et lengre innledende idehistorisk essay av Terje G. Simonsen.

|  |  |
| --- | --- |
| Oppslagsverk/autoritetsdata | Encyclopædia Britannica **·** GND
 |
Denne lista inneholder oversikt over raser i Star Wars som ikke har hovedroller i serien.

Klonesoldater
-------------

**Klonesoldater** er fiktive soldater i Star Wars-sagaen.
De kommer inn i Star Wars Episode II: Klonene angriper og er «Den Galatiske Republikken»s soldater i Star Wars Episode III: Sithene tar hevn. 

Klonesoldatene ble skapt på planeten «Kamino», og de er klonet etter en dusørjeger med navnet Jango Fett, siden han er i god fysisk form og en god soldat. Kloner eldes dobbelt så fort som mennesker, og blir derfor raskere voksen. Dette er til for at man skal kunne suupilere Republikken med så mange soldater som mulig.

Jawaer
------

**Jawaer** er små skapninger på planeten Tatooine, en av planetene i George Lucas' *Star Wars*-filmer.

De driver hovedsakelig med omsetning av brukte og ombygde droider ( tjeneste-roboter). Når R2-D2 og C-3PO rømmer i en rømmlingskapsel, finner Jawaene C-3PO og R2-D2. Senere selger de C-3PO og R2-D2 til Owen Skywalker, Luke Skywalkers onkel.

Sandfolket
----------

Sandfolket, (også kalt Tusken Raiders, etter at de har angrep Fort Tusken) er et vilt, nomadisk folk i *Star Wars-universet* som bor på planeten Tatooine. De har vært med i Star Wars Episode 2 og i Episode IV og en liten opptreden i Star Wars Episode I: Den skjulte trussel.

I Episode II, så har en stamme kidnappet hovedpersonen Anakin Skywalker sin mor, som dør av skadene hun ble påført. Pågrunn av dette utrydder Anakin hele stammen. Dette var hans første handling som førte ham mot Den mørke siden.

I Episode IV møter hovedpersonen Luke Skywalker sandfolket mens han drar for å finne R2-D2 som har rømt. Mens han er borte, dreper Imperiets Stormtropper de Jawane som solgte R2-D2 og C-3PU til Luke og familien, og de prøvde å la sandfolkete få skylden, men Luke og Obi-Wan Kenobi så igjennom det.

De har en også en kort opptreden i Star Wars Episode I: Den skjulte trussel, hvor de skyter på podracerne, som gjør mindre skade. Dette kan komme av at sandfolket ikke er veldig treffsikkere, og foretrekker nærkamp.

Wookiee
-------

*Se utdypende artikkel Wookiee*
Dette er en **liste over navngitte regioner på Jupiters måne Io**. Disse navnene har blitt godkjent for bruk av Den internasjonale astronomiske union. Formasjonene listet nedenfor står for en del av den totale mengden kjente lyse regioner på Ios overflate, der mange ikke har et offisielt godkjent navn. Disse områdene er store områder på Ios overflate som er merkbart forskjellige fra omgivelsene i lysstyrke eller farge. I de fleste tilfellene er disse områdene lyst terreng bestående av frossent svoveldioksid/isfelt, noe som tyder på at de er kaldere enn omgivelsene.

Navnene på regionene på Io bruker en kombinasjon av et navn avledet fra steder i gresk mytologi knyttet til nymfen Io eller Dantes Inferno, eller fra navnet på en nærliggende formasjon på Ios overflate og begrepet *regio*, latin for region. Kildene til koordinatene, diameterne og navnene under kommer fra Den internasjonale astronomiske union sin nettside for nomenklatur i solsystemet.

Kart over Ios overflate med navn på regionene

| Region | Oppkalt etter | Koordinater | Størrelse |
| --- | --- | --- | --- |
| Bactria Regio | Baktria | 47°36′S 123°46′V | 665,68 km |
| Bosphorus Regio | Bosporos | 1°35′S 120°30′V | 1 615,15 km |
| Bulicame Regio | Bulicame (*Den guddommelige komedie*) | 34°51′N 190°49′V | 498,0 km |
| Chalybes Regio | Chalybes | 57°30′N 86°13′V | 760,56 km |
| Colchis Regio | Kolchis | 1°38′N 205°01′V | 2 373,09 km |
| Illyrikon Regio | Illyria | 69°51′S 169°02′V | 750,0 km |
| Lerna Regio | Lerna | 62°21′S 291°52′V | 581,26 km |
| Media Regio | Media | 8°39′N 59°26′V | 2 654,02 km |
| Mycenae Regio | Mykene | 36°04′S 165°23′V | 600,16 km |
| Tarsus Regio | Tarsus | 39°41′S 55°08′V | 1 520,93 km |

Referanser
----------

1. ↑  Williams, D. A. (2010). «Volcanism on Io: Results from Global Geologic Mapping» (PDF). *Lunar and Planetary Science Conference*. The Woodlands (Greater Houston). Abstract #1351.
2. ↑  Blue, Jennifer. «Io Nomenclature: Regio, regiones». USGS. Besøkt 27. februar 2012.

* USGS Planetary Nomeclature: Io

Se også
-------

* Liste over fjell på Io
* Liste over vulkanske formasjoner på Io

Portal: Astronomi
The Stig
**The Stig** er navnet gitt til den anonyme motorsportsjåføren i BBC-programmet *Top Gear*. Hans identitet er ukjent, og han verken snakker eller tar av seg hjelmen foran kamera. 

Stigs hovedfunksjon i programmet er å gjennomføre rundetider med forskjellige biler på Top Gears testbane i Dunsfold Park, og å trene hver ukes gjest til å sette god rundetid i den delen av programmet hvor det testes rimelige biler. I tillegg utfører *The Stig* forskjellige andre kjøreoppgaver hvis det trenges. The Stig har også vært med på noen av Jeremy Clarksons spesialprogrammer, slik som *Heaven and Hell* og *The Good, The Bad and The Ugly.*

Hans identitet ble røpet i første program i 13. sesong, ved at han tok av seg hjelmen, og Michael Schumacher viste seg. 
BBC har i ettertid avkreftet at Schumacher var Stig. Schumacher var der fordi Ferrari ikke ville la noen andre kjøre Ferrari FXX.

Det har blitt sagt at han er blitt erstattet med en annen fordi han ble alvorlig skadet i en ulykke. Men dette er ikke sikkert.[]

Et av mange sitater fra Jeremy Clarksons introduksjoner av The Stig

* Some say that on really warm days he sheds his skin, like a snake, and for some reason he's allergic to the Dutch. ( På norsk: "Noen sier at på virkelige varme dager skifter han huden sin som en slange, og er av en eller annen grunn allergisk mot nederlendere.")

Racingsjåfør Ben Collins har i et intervju til The Sun avslørt seg selv som The Stig. Ben Collins fikk jobben som den hvite Stig etter at forgjengeren, Perry McCarthy (den svarte Stig) avslørte seg selv i en biografi i 2002.

|  |  |
| --- | --- |
| Oppslagsverk/autoritetsdata | LCCN
 |
**Liste over referansepunkter ved høydemålinger** er en oversikt over ulike lands referansepunkter som brukes når man bestemmer normalvannstandens høyde. Det brukes også som grunnlag for å angi høydemål (meter over havet) på punkter (for eksempel fjell) på offisielle topografiske kart.

Belgia
------

*Tweede Algemene Waterpassing* (TAW). Nullpunktet er Nordsjøens gjennomsnittlige havnivå ved lavvann målt ved Oostende.

Frankrike
---------

*Mètres d'altitude*, Middelhavets gjennomsnittlige havnivå ved Marseille mellom 1895 og 1897.

Nederland
---------

Normaal Amsterdams Peil (NAP). Nullpunktet er det gjennomsnittlige nivået som IJ når ved flo ved Amsterdam.

Sveits
------

*Meter über Meer* (*m. ü. M.*). Dette er som for Frankrike Middelhavets gjennomsnittlige havnivå ved Marseille mellom 1895 og 1897. I Sveits er dette avmerket på et skjær i Genfersjøen (*Repère Pierre du Niton*, 373,6 m ü. M.).

Tyskland
--------

*Normalnull* (*NN*), fra 1879 overenkomstig med det Nederlandske Normaal Amsterdams Peil.

Ungarn
------

*Tengerszint feletti magasság*. Siden den annen verdenskrig er nullpunktet fastlagt til det gjennomsnittlige nivået i Finskebukta mellom 1825 og 1839 i Kronstadt (Russland). I Ungarn er referansepunktet et punkt på stedet Nadap. Punktet befinner seg 173.1638 m over det tidligere nevnte nivået.

Østerrike
---------

*Meter über Adria* (*m ü. Adria*, *müA*), Adriaterhavets gjennomsnittlige nivå ved Trieste (Molo Sartorio).

* Nederland:Referansepunt i rådhuset i AmsterdamNederland:Referansepunt i rådhuset i Amsterdam
* Sveits: Repère Pierre du NitonSveits: *Repère Pierre du Niton*
**Sjetn(e)marka** er en bydel i Trondheim kommune som ligger omtrent 10 kilometer sør for sentrum. Sjetnmarka har drøyt 2700 innbyggere fordelt på omtrent 1000 boliger. Boligene består i hovedsak av rekkehus og eneboliger. Sjetnmarka har skole og tre barnehager. Skolen har i underkant av 600 elever og er en av de største i Trondheim kommune. Det er også ett klipperi og en matvarebutikk, Coop Prix. I løpet av 2006 ble det også ført opp eldreboliger her, og i den forbindelse ble veien bygd om og den gamle parken revet.

Sjetnmarka har blant annet teaterlag, sangkor, skolekorps, voksenkorps, idrettslag, hagelag med mer. Sjetne Teaterlag har i en årrekke gjort seg bemerket med Sjetnerevyen, mens Sjetne Idrettslag har hatt et kvinnehåndballag på høyt nivå. Sjetne Frivilligsentral er Sjetnemarka, Okstad, Kroppanmarka og Tiller sin nærmiljøsentral med god oversikt over hva som skjer i nærmiljøet. Frivillighetssentralen setter igang egne og koordinerer frivillige aktiviteter i samarbeid med enkeltpersoner, lokale lag og organisasjoner, grupper, institusjoner, bedrifter og det offentlige.

Skrivemåte og uttale
--------------------

Det har vært, og er, uenigheter om det er riktig å benytte navnet «Sjetnemarka» eller «Sjetnmarka», men Trondheim kommune besluttet 25. januar 2008 å nytte den siste formen, selv om beboerne i Sjetnmarka sier Sjetnemarka.

Referanser
----------

1. ↑  «*Nå SKAL det hete Sjetnmarka*, fra adressa.no». Arkivert fra originalen 28. januar 2008. Besøkt 11. februar 2008.

Litteratur
----------

* Bratberg, Terje T.V. (1996). *Trondheim byleksikon*. Kunnskapsforlaget. s. 468. ISBN 8257306428.


|  |  |
| --- | --- |
| Oppslagsverk/autoritetsdata | Store norske leksikon **·** Sentralt stedsnavnregister
 |
**Sjefsregulativet** var tidligere det lønnsregulativet som gjaldt for de øverste lederne i staten i Norge, hovedsakelig for embetsmenn, men også for enkelte tjenestemenn. Rundt en prosent av embets- og tjenestemenn var innplassert i sjefsregulativet, mens resten var plassert i hovedregulativet, også kalt det alminnelige regulativet. Sjefsregulativet og hovedregulativet ble samlet kalt statens regulativ. Ifølge Statistisk sentralbyrå omfattet stillingene plassert i sjefsregulativet hovedsakelig «ekspedisjonssjefer og direktører i sentraladministrasjonen, dommere og biskoper i den sivile ytre etat, professorer ved universiteter og høgskoler, direktører, fagsjefer m.v. i offentlig næringsdrift og anleggsvirksomhet og de høyeste offiserer i Forsvaret».

Sjefsregulativet var formelt delt i syv lønnsklasser, men i lengre tid var bare de første fire klassene i nevneverdig bruk. Hovedregulativet var delt i 21 og senere 22 lønnsklasser. Sjefsregulativet gikk ut av bruk i 1976 og har senere sammen med hovedregulativet blitt erstattet av stillingskoder og statens lønnstrinn.

Referanser
----------

1. ↑  Norges offisielle statistikk XII, 66, 1959
**Sjernarøy** er en tidligere selvstendig kommune i Rogaland fylke, opprinnelig del av Hinderaa formannskapsdistrikt.

Historie
--------

Sjernarøy ble egen kommune da Hinderaa kommune ble delt 1. januar 1868. Sjernarøy hadde ved opprettelsen 922 innbyggere.

1. januar 1965 ble Sjernarøy slått sammen med Fisterøyene i Fister, en del av Jelsa og Finnøy kommune til den nye Finnøy kommune. Sjernarøy hadde ved sammenslåingen 819 innbyggere.

Beliggenhet
-----------

Bjergøyna er den største av de sju øyene og er forbundet til Aubø med bru. Fra Aubø er det bru over til Eriksholmen, videre til Kyrkjøy, Tjul, Nord-Talgje og Helgøy. Nord-Hidle er den eneste av Sjernarøys syv øyer uten broforbindelse.

Annet
-----

Blant personer som kommer fra Sjernarøy kan nevnes forfatteren Alfred Hauge og politikeren og teologiprofessoren Berge Furre.

Se også
-------

* Sjernarøyene

Eksterne lenker
---------------

Sjernarøy kommune på arkivportalen.no[*død lenke*]

|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |
***Det har ingenting med kjærlighet å gjøre*** er tittelen på ei diktsamling av Cathrine Grøndahl, utkommet på Gyldendal i 1998. Samlinga er Grøndahls tredje. Den består av til sammen 39 dikt, inndelt i tre seksjoner.

De enkelte tekstene i *Det har ingenting med kjærlighet å gjøre* utgjør en tematisk helhet som gir samlinga preg av å være en syklus. De framstiller et kvinnelig jeg som skriver seg opp mot en mannlig motpart. Mange av diktene kan sies å representere en psykisk bearbeidelse av et avslutta forhold, og viser ulike stadier av sinne, forlatthet og lengsel. Noen dikt antyder også et uønska svangerskap. Samlinga slutter med et dikt som proklamerer et kvinnelig fellesskap mellom «*Søstrene Løvehjerte*», som «*våger livet*», «*kan dø mange ganger … til stor oppstandelse –*»

Jeg-et ser ut til å være oppmerksom på faren for selvmedlidenhet, og inntar en sorgmunter og fandenivoldsk posisjon som oppveier de depressive tendensene. Grøndahl har en forkjærlighet for overraskende gjenbruk av språkets faste vendinger i uvante vrier og sammenhenger – ofte med en paradoksal effekt:

*Seiler du på grunn*
*under falskt flagg,*
*får du selv ta støyten*
*Jeg ba deg aldri*
*se hjemmekjent*
*i min flaskepost*
*og skjenke båten din*
*beruset –*
*Vi har ikke*
*oseaner av tid*
*i denne havna –*
*Jeg ber deg*
*dra ut*
*med stø pinne*
*og seile din egen sjø*
Portal: Litteratur